Առկա իրավիճակում կառավարության արդյունավետ գործունեության խնդիրը վարչապետի անձի հետ բացարձակապես կապ չունի: Նիկոլ Փաշինյանին ընդունում ու գնահատում են բոլորը: Բանն այն թիմի մեջ է, որը երկրի առջեւ ծառացած խնդիրների լուծման համատեքստում ապավինում է վարչապետի հեղինակությանն ու նրա ունեցած «գերմարդկային կարողություններին»: Դրանով կարելի է բացատրել այն պախարակելի, եթե չասենք՝ հանցավոր, հանգստությունը կամ, ժողովրդի ասած, «արխայնությունը», որով առաջնորդվում են բարձրաստիճան պաշտոնյաները` իրենց խորհրդականների, օգնականների, տեղակալների, աշխատակազմի ղեկավարների եւ այլ կարգի պաշտոններում առաջարկելով կամ նշանակելով իրենց ընկերներ-բարեկամներին ու ծանոթներին, որոնք նույնքան անփորձ են, որքան՝ իրենք: